text: 26. ΠΡΟΕΔΡΙΚΟ ΔΙΑΤΑΓΜΑ υπ' αριθ. 123 της 23/25 Απρ. 1983 (ΦΕΚ Α' 54) Αναγνώριση του χρόνου παραμονής στο Εξωτερικό για πολιτικούς λόγους των ασφαλισμένων του Ταμείου Συντάξεων Προσωπικού Εφημερίδων Αθηνών και Θεσσαλονίκης (Τ.Σ.Π.-Ε.Α.Θ.). Έχοντας υπόψη: 1.Τις διατάξεις των παρ. 1 και 2 του άρθρ. 9 του Νόμ. 940/1979 "περί συστάσεως παρά τω ΤΑΙΣΥΤ: α)Κλάδου Κυρίας Ασφαλίσεως των Φωτοειδησεογράφων και Εικονοληπτών Επικαίρων Τηλεοράσεως και β)Κλάδου Κυρίας Ασφαλίσεως των Ανταποκριτών Ξένου Τύπου και υπαγωγής των εις την Ασφάλισιν του Κλάδου Ασφαλίσεως Ασθενείας και Μητρότητος του Ι.Κ.Α. και ρυθμίσεως συναφών θεμάτων" (ΦΕΚ 157/12.7.79 τ. Α'). 2.Τις διατάξεις των άρθρ. 17 και 113 παρ. 2 εδάφ. α' του Π.Δ. 544/1977 (Α.178), όπως η τελευταία τούτων αντικαταστάθηκε με το άρθρ. 2 παρ. 1 του Νόμ. 728/1977 (Α.316). 3.Γνώμη του Συμβουλίου Κοινωνικής Ασφαλείας που διατυπώθηκε κατά την αριθ. 11/6.10.82 συνεδρίασή του της ΚΒ περιόδου (θέμα 1ο). 4.Τις 791/25.2.1982 και 814/23.4.1982 αποφάσεις του Δ.Σ. του Ταμείου Συντάξεως Προσωπικού Εφημερίδων Αθηνών και Θεσσαλονίκης. 5.Τη 210/1983 γνωμοδότηση του Συμβουλίου Επικρατείας με πρόταση του Υπουργού Κοινωνικών Ασφαλίσεων, αποφασίζουμε: Άρθρο μόνο.-1.Ασφαλισμένοι κατά τη δημοσίευση του Δ/τος αυτού στο Ταμείο Συντάξεων Προσωπικού Εφημερίδων Αθηνών και Θεσσαλονίκης έχουν το δικαίωμα να αναγνωρίσουν ως χρόνο πραγματικής ασφάλισης το χρόνο που παρέμειναν αναγκαστικά εκτός Ελλάδας για πολιτικούς λόγους, ως πολιτικοί πρόσφυγες κατά τον εμφύλιο πόλεμο μέχρι την πτώση της δικτατορίας (24.7.74), είτε εξαιτίας της αφαιρέσεως της Ελληνικής Ιθαγένειας ή διαβατηρίου ή αρνήσεως ανανεώσεως αυτού, είτε προς αποφυγή διωκτικών διοικητικών (εκτόπιση) ή ποινικών μέτρων (καταδίκη ή σύλληψη ή κλήση προς εξέταση). 2.Για την αναγνώριση αυτή πρέπει να υποβληθεί αίτηση μέσα σε ανατρεπτική προθεσμία ενός έτους από τη δημοσίευση του Δ/τος αυτού και να συντρέχουν οι επόμενες προϋποθέσεις: α)Πριν από τη μετάβασή τους στο εξωτερικό να είχαν ασφάλιση στο Ταμείο, και β)Για το χρονικό διάστημα που ζητείται να αναγνωρισθεί να μην έχουν ασφαλισθεί σε άλλο Ταμείο κύριας σύνταξης. Με την παρ. 1 άρθρ. 4 Π.Δ. 278/26 Ιουλ. - 21 Αυγ. 1986 (ΦΕΚ Α' 127), κατωτ. αριθ. 32, η άνω προθεσμία παρατάθηκε επί έξι μήνες από τη δημοσίευση του άνω Π.Δ. 278/1986. (Αντί για τη σελ. 818,29(β) Σελ. 818,29(γ) Τεύχος Θ33 - Σελ. 131 Ταμείο Συντάξεων Προσ/κού Εφημερίδων Αθηνών και Θεσ/κης(ΤΣΠΕΑΘ) 39.Ι.α.25-26 231 3.Το σύνολο του χρόνου ασφάλισης στο Ταμείο κατά τη δημοσίευσή του Δ/τος και του αναγνωριζομένου δεν μπορεί να υπερβεί τα 35 έτη ασφάλισης. Εάν ο αναγνωριζόμενος χρόνος δεν είναι περισσότερος από 7 έτη αναγνωρίζεται ολόκληρος. 4.Ο αναγνωριζόμενος χρόνος εξαγοράζεται με την καταβολή για κάθε μήνα αναγνωρίσεως εισφοράς ίσης με το 8,5% του 50πλάσιου του ημερομισθίου ανειδίκευτου εργάτη που ισχύει κατά την ημέρα υποβολής της αίτησης αναγνώρισης. 5.Για την εξόφληση της οφειλής σε δόσεις και τις συνέπειες της εκπρόθεσμης καταβολής των δόσεων εφαρμόζονται οι διατάξεις των παρ. 1-5 του άρθρ. 59 του Π.Δ. 284/1974 (ΦΕΚ 101/Α'). 